తెలంగాణలో మహిళా తహసీల్దార్ దారుణహత్య WATCH LIVE TV
NZ vs SL: శ్రీలంక కుదేలు.. వరల్డ్‌కప్‌లో కివీస్ బోణి
137 పరుగుల లక్ష్యఛేదనకు దిగిన న్యూజిలాండ్ ఓపెనర్లు గప్తిల్, మున్రోలని శ్రీలంక బౌలర్లు ఏమాత్రం ఇబ్బంది పెట్టలేకపోయారు. క్రీజులో కుదురుకునే వరకూ నెమ్మదిగా ఆడిన ఈ జోడీ.. ఆ తర్వాత బ్యాట్ ఝళిపిస్తూ భారీ షాట్లతో విరుచుకుపడింది.
Samayam Telugu | Updated:
Jun 1, 2019, 07:44PM IST
హైలైట్స్
శ్రీలంకపై 10 వికెట్ల తేడాతో గెలిచిన న్యూజిలాండ్
అర్ధశతకంతో లంక పరువు నిలిపిన కరుణరత్నె
వికెట్ చేజార్చుకోకుండా 137 టార్గెట్‌ని ఛేదించిన కివీస్
ధారాళంగా పరుగులిచ్చేసిన శ్రీలంక బౌలర్లు
ప్రపంచకప్‌ 2019లో హాట్ ఫేవరెట్‌గా బరిలోకి దిగిన న్యూజిలాండ్‌ జట్టు తొలి మ్యాచ్‌లోనే అంచనాల్ని అందుకుంది. శ్రీలంకతో కార్డిఫ్ వేదికగా శనివారం జరిగిన మ్యాచ్‌లో తొలుత ఫర్గూసన్ (3/22), మాట్ హెన్రీ (3/29) రాణించడంతో 29.2 ఓవర్లలో 136 పరుగులకే ఆ జట్టుని కుప్పకూల్చిన న్యూజిలాండ్ .. అనంతరం ఓపెనర్లు మార్టిన్ గప్తిల్ (73 నాటౌట్: 51 బంతుల్లో 8x4, 2x6), కొలిన్ మున్రో (58 నాటౌట్: 47 బంతుల్లో 6x4, 2x6) అజేయ అర్ధశతకాలు బాదడంతో 16.1 ఓవర్లలోనే 10 వికెట్ల తేడాతో ఘన విజయాన్ని అందుకుంది.
It took just 16.1 overs!  Martin Guptill and Colin Munro’s half-centuries help the #BACKTHEBLACKCAPS to an all-too… https://t.co/v48FQQ8Q4T
&mdash; Cricket World Cup (@cricketworldcup) 1559397061000
137 పరుగుల లక్ష్యఛేదనకు దిగిన న్యూజిలాండ్ ఓపెనర్లు గప్తిల్, మున్రోలని శ్రీలంక బౌలర్లు ఏమాత్రం ఇబ్బంది పెట్టలేకపోయారు. క్రీజులో కుదురుకునే వరకూ నెమ్మదిగా ఆడిన ఈ జోడీ.. ఆ తర్వాత బ్యాట్ ఝళిపిస్తూ భారీ షాట్లతో విరుచుకుపడింది. దీంతో.. లంక బౌలర్లు అందరూ ధారాళంగా పరుగులు సమర్పించేసుకున్నారు. మలింగ అయితే.. 5 ఓవర్లు వేసి ఏకంగా 46 పరుగులిచ్చాడు. మొత్తంగా తొలి వికెట్‌కి 16.1 ఓవర్లలో 137 పరుగుల అజేయ భాగస్వామ్యం నెలకొల్పిన గప్తిల్-మున్రో జోడీ.. టీమ్‌కి 137/0తో విజయాన్ని అందించింది.
New Zealand need 137 to win their #CWC19 opener! #DimuthKarunaratne carried his bat and scored a fighting half-cen… https://t.co/mxajFW8s9t
&mdash; ICC (@ICC) 1559391392000